આવા એક રવિવારે ઘેર બે કવિ આવે એનાથી રુડુ શું ? અમેરિકાથી પોતાના વતન સાવરકુંડલામાં એક અનોખા સન્માનને સ્વીકારવા અને વતનને જતનથી ભેટવા આવેલા આપણી ભાષાના સોનેટ-કવિ નટવર ગાંધી અને અમેરિકાસ્થિત એવા જ લોકપ્રિય કવિયત્રી પન્ના નાયક આવ્યા હતા. ઘેર કવિ આવે એટલે જાંબુડાનો ચહેરો બદલાઇ જાય છે. તડકામાં થોડી ભરતી આવે છે, બારીના અજવાળામાં કવિનું હસવાનું ભળે ત્યારે ઓટલા પરની ચકલીનો ચહેરો બદલાય છે. બહુ વાતો કરી, અમે ત્રણેય-જણે કવિતાપાઠ કર્યો. પનાબેને એમની ‘મા’ પરની, નટવરભાઇએ એમનું એક સરસ સોનેટ રજુ કર્યુ. મેં અંધારપંખી નામનું કાવ્ય વાંચ્યું, અમે સુરેશભાઇ અને પ્રબોધજોષીને ખુબ યાદ કર્યા. આટલી બધી ઠંડીમાં પન્નાાબેનનું પે’લું વરસાદ કાવ્ય યાદ આવ્યુ, ” તારી સાથે